**Årsrapport for Mandal Soul Children 2022**

Målsetning for arbeidet:

Lage et godt, kristent tilbud for sangglade gutter og jenter i aldersgruppen 5. Klasse og oppover som legger vekt på godt sosialt miljø, bra musikalsk opplæring på de unges premisser og godt åndelig miljø

Navn på lederne:

Marianne Lundevik Landsnes og Sissel Beate Frigstad er med som voksenledere. I tillegg drar vi med de som er soul Teens til å være hjelpeledere. (Fra 10.klasse og oppover) I vår var det 9 stykk, i høst er det 11

 Marianne Frivold er fortsatt dirigent, men vi prøver å utfordre de som har lyst av de elsdte til å dirigere en sang eller flere.

Antall ledermøter: 3

Saker tatt opp:

Program for våren og høsten 2022. Turer. Sosialt og åndelig miljø. Teensarbeid. Rekruttering

Antall medlemmer:

Våren 2022-25 betalende medlemmer. Høsten 2022- 25 betalende medlemmer

Kort rapport fra arbeidet/høydepunkter:

Vi øver hver torsdag fra 18.45-20.30. 16 ganger i vår, og 15 i høst.

På programmet har det stått flere ting i år. Julebord (et utsatt et i mars, og et i desember, synge på flere gudstjenester i Norkirken Mandal, på 2 gudstjenester i Misjonssalen, julekonsert og julemesse. Ellers hadde vi konseret på UG i misjonssalen. Masse liv og trøkk der. (Både gøy og flaut 😉) I tillegg har vi vært på gathering i Arendal(mars ) Ca 200 soul childrensangere fra hele Agder. Og i Oktober var vi endelig på festival igjen i Oslo. STOR STAS!

Ca en øvelse i måneden har vi fortsatt øvelse med Soultime. Da øver vi mindre, og bruker resten av tida på andakt med Sissel Beate- og noe enkel mat å kose oss med.

Soulfredag er også noe vi fortsetter med. Julebord, sommerfest og ellers en helt vanlig fredag ifbm en helg vi allerede synger. Kormedlemmene er med og planlegger, og det er stor stas, og kveldene går så altfor fort. Vi hadde 3 slike kvelder i 2022

Soul Teens er Soul Children-konseptets kor og lederopplæring fra 10.klasse og oppover. Frem til nå har vi hatt mest vekt på lederopplæring pga antall teens vi har hatt i koret vårt, men Våren 22 fant vi ut at det var på tide å synge litt alene også. Vi opptrådte som pausefyll på 13-19 Got Talent med stor suksess, og sang en sang alene på et par av soul Children sine opptredener.

Høsten 22 har vi vært 11 teens, og har sunget på julemesse på Frelsesarmeen og misjonssalen, og på julekonserten i Norkirken Mandal i tillegg til alle opptredenene med Soul Children. Vi hadde også en egen teens helg i september med Agder Teens-dvs alle teenskor i Agder, i Randesund frikirke.

Denne høsten har vi hatt øvelse etter Soul Children ; altså 20.30-21.30 annenhver torsdag. Ikke helt ideelt,(blir lang øvelse) men samtidig ikke aktuelt med egen dag Veldig gøy med eget teenskor, men vi må stadig vurdere hvordan det skal løses ifht øvelser og synging. De fleste av teensene er travelt opptatt, så det kan fort bli for mye. Derfor diskuterer vi nå ulike løsninger

Planer for neste arbeidsår.: bli et stadig bedre kor som tweensa får lyst til å bli med i når de hører oss synge, og som klarer å hjelpe de til å utvikle forholdet sitt til Jesus.

Jobbe enda mer for å klare både å rekruttere nye medlemmer (litt få 5.-7.klassinger) og beholde de eldste helt ut videregående.

Bønneemner:

\*At alle som kommer innom koret blir sett og inkludert.

\*At vi kan peke på og fortelle om Jesus til oss selv og andre gjennom arbeidet og sangen.

\*At Mandal Soul Children er et attraktivt tilbud til tweens fra både kristne og ikke-kristne hjem, og kan være med å bryte ned terskelen til kristne sammenhenger og være med på å lede folk til Jesus.

\*At vi må være der Gud vil ha oss.

 Mandal 23.01.2022

 Marianne Frivold